Իսահակ Բաշևիս Զինգեր

Իսահակ (Իցհոկ, Այզեկ) Բաշևիս Զինգեր (՝ Իցհոկ Բաշևիս (բառացի «Բաշևների որդի»), իսկական ազգանունը՝ Զինգեր, , , Ֆլորիդա նահանգ, ԱՄՆ), հրեական ծագմամբ ամերիկացի գրող։ Գրել է իդիշով, ապրել և գործել է Նյու Յորքում։ 1978 թվականի գրականության ոլորտում Նոբելյան մրցանակակիր է։

Կենսագրություն 
Ծնվել է 1904 թվականին Վարշավայի մոտ գտնվող Լեոնչին փոքրիկ գյուղում։ Նրա ծննդյան ճշգրիտ ամսաթիվը հայտնի չէ։ Տղայի հայրը՝ Պինխուս Մենդլ Զինգերը, հասիդական հավատքի ռաբբի էր։ Մայրը՝ Բաշեյվա Զիլբերմանը, ևս ծագումով ռաբբիական ընտանիքից էր։ Ավագ եղբայրը՝ Իսրոյել Իեշուա Զինգերը, դարձավ գրող, ինչպես և քույրը՝ Խինդա Էսթեր Կրեյթմանը (1891—1954)։ Տղան սովորել է ավանդական խեղերում (հրեաների արական կրոնական դպրոց), շատ է հետաքրքրվել ընթերցանությամբ։ 1920 թվականին Զինգերն ընդունվել է եշիվա, սակայն մի քանի ամիս անց կիսատ է թողել ուսումը։

1923 թվականին Զինգերը գնացել է Վարշավա, որտեղ մնացել է երկար ժամանակ։ Սկզբում Զինգերն աշխատել է որպես հրեական գրական լրագրի սրբագրիչ, որը հրատարակում էր իր եղբայր Իսրոյել Իեշուա Զինգերը։ Այդ ժամանակ երիտասարդը իր մեջ հետաքրքրություն է բացահայտում դեպի փիլիսոփայություն, ֆիզիոլոգիա, հոգեբանություն, ինչպես նաև բնական և գերբնական գիտություններ։ Հենց այդ շրջանում է Զինգերը փորձում ուժերը արձակի ոլորտում։

1925 թվականին «Լիտերարիշե բլետեր» («Գրական թերթիկներ») լրագրում, որտեղ աշխատում էր Զինգերը, հրատարակվում է նրա առաջին պատմվածքը՝ «Ծեր տարիքում» վերնագրով։ Ստեղծագործությունը տպագրվում է Ցե կեղծանունով։ Դրանից հետո Զինգերն սկսում է բավականին հաճախ գրել կարճ պատմվածքներ։ Դրա հետ միասին նա իդիշ է թարգմանում այնպիսի գրողների տարբեր ստեղծագործություններ, ինչպիսիք էին՝ Կնուտ Համսունը, Թոմաս Մանը, Էրիխ Մարիա Ռեմարկը։

Ծանոթագրություններ 

Ամերիկացի նոբելյան մրցանակակիրներ
Հրեա նոբելյան մրցանակակիրներ
Գրական կեղծանուններով հայտնի հեղինակներ
Հրեա գրողներ
Ամերիկացի արձակագիրներ
20-րդ դարի թարգմանիչներ
20-րդ դարի ամերիկացի վիպասաններ
Ինքնակենսագիրներ
Ամերիկացի մանկագիրներ
Արվեստի և գրականության ամերիկյան ակադեմիայի անդամներ
Ամերիկացի տղամարդ վիպասաններ
20-րդ դարի ամերիկացի պատմվածքագիրներ
Ամերիկացի սցենարիստներ
Ամերիկացի լրագրողներ
Ամերիկացի թարգմանիչներ
Հրեա լրագրողներ